2అప్పుడు నేను దేవుని సమక్షంలో నిలబడే ఏడుగురు దేవదూతల్ని చూశాను. వారికి ఏడు బాకాలు ఇచ్చారు. 3మరో దూత ధూపం వేసే బంగారు పాత్ర చేత్తో పట్టుకుని వచ్చి బలిపీఠం ముందు నిలుచున్నాడు. సింహాసనం ఎదుట ఉన్న బంగారు బలిపీఠంపై పరిశుద్ధుల ప్రార్థనలతో కలపడానికి చాలా పరిమళ సాంబ్రాణి అతనికి ఇచ్చారు. 4అప్పుడు ఆ దూత చేతిలో నుండి పరిమళ వాసనలు, సాంబ్రాణి పొగ పరిశుద్ధుల ప్రార్థనలతో కలసి పైకి లేచి దేవుని సమక్షంలోకి వెళ్ళాయి.
5ఆ దూత ధూపం వేసే పాత్రను తీసుకుని, బలిపీఠం పైన ఉన్న నిప్పు కణికలతో దాన్ని నింపి భూమి మీదికి విసిరి వేశాడు. అప్పుడు గర్జనలాంటి శబ్దాలూ, ఉరుములూ, మెరుపులూ, భూకంపమూ కలిగాయి. 6అప్పుడు ఏడు బాకాలు పట్టుకున్న ఆ ఏడుగురు దూతలు వాటిని ఊదడానికి సిద్ధం అయ్యారు.
8రెండవ దూత బాకా ఊదినప్పుడు భగభగ మండుతూ ఉన్న ఒక పెద్ద కొండ లాంటిది సముద్రంలో పడింది. దాని మూలంగా సముద్రంలో మూడవ భాగం రక్తం అయిపోయింది. 9సముద్రంలోని ప్రాణుల్లో మూడవ భాగం చచ్చిపోయాయి. ఓడల్లో మూడోభాగం నాశనం అయ్యాయి.
10మూడవ దూత బాకా ఊదినప్పుడు ఒక పెద్ద నక్షత్రం అగ్నిగోళంలా మండిపోతూ ఆకాశం నుండి రాలిపోయింది. అది భూమి మీద ఉన్న నదుల్లో మూడవ భాగం పైనా, నీటి ఊటల పైనా పడింది. 11ఆ నక్షత్రం పేరు “చేదు.” కాబట్టి నీళ్ళలో మూడవ భాగం చేదై పోయాయి. నీళ్ళు చేదై పోవడం వల్ల దాని మూలంగా చాలా మంది చచ్చిపోయారు.
12నాలుగవ దూత బాకా ఊదినప్పుడు సూర్యుడిలో మూడవ భాగం, చంద్రుడిలో మూడోభాగం, నక్షత్రాల్లో మూడోభాగం దెబ్బ తిన్నాయి. కాబట్టి వాటిలో మూడోభాగం కాంతి విహీనం అయ్యాయి, చీకటిగా మారాయి. దాంతో పగలు మూడవ భాగం, రాత్రి మూడవ భాగం వెలుగు లేకుండా పోయింది.
13తరువాత ఆకాశంలో ఎగురుతున్న ఒక పెద్ద డేగను నేను చూశాను. అది ఎగురుతూ “ఇంకా బాకాలు ఊదబోతున్న మిగిలిన ముగ్గురు దేవదూతల బాకా శబ్దాలను బట్టి భూమిపై నివసించే వారికి అయ్యో, ఎంత యాతన, ఎంత యాతన, ఎంత యాతన!” అంటూ బిగ్గరగా అరుస్తుంటే విన్నాను.
2appudu nenu devuni samakshamlo nilabade eduguru devadutalni chushanu. vaariki edu baakaalu icharu. 3maro dhootha dhupam vese bangaaru paatra chetto pattukuni vachi balipeetam mundu niluchunnadu. simhaasanam eduta unna bangaaru balipeetampai parisuddhula praarthanalatho kalapadaaniki chala parimala sambrani ataniki icharu. 4appudu aa dhootha chetilo nundi parimala vaasanalu, sambrani poga parisuddhula praarthanalatho kalasi paiki lechi devuni samakshamloki vellaayi.
5aa dhootha dhupam vese paatranu teesukuni, balipeetam paina unna nippu kanikalatho daanni nimpi bhoomi meediki visiri vaesaadu. appudu garjanalanti sabdaaluu, urumuluu, merupuluu, bhookampamuu kaligayi. 6appudu edu baakaalu pattukunna aa eduguru dootalu vaatini oodadaaniki siddham ayyaru.
8rendava dhootha baka oodinappudu bhagabhaga mandutuu unna oka pedda konda lantidi samudramlo padindi. daani moolamgaa samudramlo moodava bhagam raktam ayipoyindi. 9samudramloni praanullo moodava bhagam chachipoyayi. odallo moodobhaagam naasanam ayyai.
10moodava dhootha baka oodinappudu oka pedda nakshatram agnigolamla mandipothu aakaasam nundi raalipoyindi. adhi bhoomi meeda unna nadullo moodava bhagam paina, neeti ootala paina padindi. 11aa nakshatram paeru echedu.u kabatti neellalo moodava bhagam chedai poyayi. neellu chedai povadam valla daani moolamgaa chala mandi chachipoyaru.
12nalugava dhootha baka oodinappudu suuryudiloo moodava bhagam, chandrudilo moodobhaagam, nakshatraallo moodobhaagam debba tinnayi. kabatti vaatilo moodobhaagam kaanti viheenam ayyai, cheekatigaa marai. daamto pagalu moodava bhagam, raatri moodava bhagam velugu lekunda poyindi.
13taruvaata aakaasamlo egurutunna oka pedda deganu nenu chushanu. adhi egurutuu einka baakaalu oodabotunna migilina mugguru devadutala baka sabdaalanu batti bhoomipai nivasinche vaariki ayyo, entha yaatana, entha yaatana, entha yaatana!u antuu biggaragaa arustunte vinnaanu.